《题范赞府觅先春亭》
宋代·李彭

范叔老不衰，周礼素独秉。素标垂青衫，不厌官踪冷。

抱牍雁凫垂，色笑辨俄顷。园涉寒未饯，和气君先领。

霜花吐幽香，烟柳发新颖。大钧无私酬，播物厚兹境。

仁人所游居，寒威甘远屏。要当均此施，草木清昼永。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。